Automattic’s Worldwide WP 5k 2015 – my bydrae | Toortsie, Kameel en Bokbaaivygie se blog
Wat lees ek →
Automattic’s Worldwide WP 5k 2015 – my bydrae
Posted on Oktober 27, 2015	by Toortsie
Hello, I am Toortsie and live in the Overberg in the Western Cape. I did my 5k yesterday evening on our farm. As I am Afrikaansspeaking and more comfortable to write in Afrikaans, I shall proceed in Afrikaans.
Ek ondersteun Automattic’s Worldwide WP 5k 2015 wat plaasvind vanaf Maandag 26 Oktober tot Sondag 1 November 2015. Dit kom daarop neer dat jy 5 km sal stap of draf of hop of wat ook al, foto’s daarvan neem en dit kom vertel op jou blog.
My 5 km was nie ‘n plesier nie, die wind het behoorlik gewaai. Ek het egter die laaste tyd nie baie gestap nie en my honnekind het al knorrig begin raak met my. Die foto’s is met my selfoon geneem, en die lig was nie baie goed nie, maar hier is dit:
Die son op die horison
Elke donker wolk het ‘n goue rant
Kraanvoëls in die afgesnyde graan
Nog voëls in die graan
Graan beur in die wind
Voëls beur in die wind. Met die terugvliegslag het dit baie lekkerder gegaan toe hulle kon vryvlieg saam met die wind.
My getroue ou stapmaatjie geniet dit so om orals rond te snuffel en die ekologie behoorlik te versteur.
Klippies, klippies, klippies
Het jy nie ook lus om deel te wees van hierdie groot geleentheid nie? Besluit hoe jy jou 5 km gaan aflê, neem die foto’s, vertel wat jy gesien het op jou blog en “tag” die pos wat ek ook getag het. Hier is nog ‘n verwyser na ‘n bloginskrywing hieroor. Dalk is dit sommer goed om beide die bloginskrywings te tag.
This entry was posted in Overberg, Verskeidenheid Onderwerpe and tagged Automattic’s Worldwide WP 5k 201, WWWP5k. Bookmark the permalink.
42 Responses to Automattic’s Worldwide WP 5k 2015 – my bydrae
Oktober 27, 2015 om 6:11 vm
Lekker man. Trots op jou Afrikaanse 5km stap. Hoe lank het jy gestap om 5 te doen?
Oktober 27, 2015 om 7:26 vm
Die roete wat ek altyd stap is so tussen 6 en 8.5 km, afhangende van waar ek omdraai. Ek meet nooit meer die tyd nie en stap deesdae bietjie gemakliker as in my jongdae toe ek teen my horlosie gestap het. Ek weet nie meer hoe lank ek stap nie. Kan jy glo! Dit was kwart oor 6 toe ek my skoene gaan asntrek het en amper donker toe ek terug was.
Oktober 27, 2015 om 10:50 vm
Dis te lekker om so te kan stap.Al die spanning en sorge vlieg sommer saam met die voëls weg!
Oktober 27, 2015 om 10:55 vm
Dit waai behoorlik in die wind weg! Dis te sê as ek regop bly. 🙂
Oktober 27, 2015 om 10:59 vm
Ha ha, ja, Hier waai die wind ook tot 130km p uur. Trompie moet mooi keer om nie weg te waai nie. Ek moet ook meestal nogal versigtig stilstaan anders waai die wind my weg. Kan ook nogal regte rukwinde wees!
Oktober 27, 2015 om 6:52 vm
Wonderlike wêreld waar jy woon!Ons was so drie weke gelede vir ‘n naweek daar in die De Hoopnatuurreservaat en my hart daar verloor.Sal dalk daaroor blog.
Oktober 27, 2015 om 7:27 vm
Het ek al vertel dat dit aan my voorouers behoort het? Daar waar jy op die rots sit en walvis kyk het, was nog in my leeftyd my pa s’n.
Oktober 27, 2015 om 7:32 vm
Haai,dis interessant!Ons het in die plaashuis oorkant die vlei gebly.Dit was so lekker.Wat was julle van?Ek het bietjie in ‘n inligtingstuk daar in die huis gelees oor die geskiedenis.
Oktober 27, 2015 om 7:40 vm
de Wet. Nee, ons het nie daar gewoon nie. In daardie plaashuis het die van Blommensteins gewoon. Hul woon nou in Australië as ek reg is. Die groot plaashuis. Het die spook jou nie gepla nie?
Oktober 27, 2015 om 8:08 vm
Hehe!Die werkers daar word heeltyd aangeraak deur die spook.Dis nogal vrek donker as die maan nie skyn nie en mens kan jou allerhande dinge verbeel!
Oktober 27, 2015 om 8:11 vm
Ek het ‘n storie oor daardie huis. ‘n Ware verhaal. Sjoe. Gril ek nou! Dis nou as jy van die groot huis praat.
Oktober 27, 2015 om 11:14 vm
Ek sal ook graag die spookstorie omtrent die groot huis wil hoor …
Oktober 27, 2015 om 11:22 vm
Die ware spookstorie kan ek nie meer so lekker onthou nie, net my eie een. 🙂
Oktober 27, 2015 om 12:44 nm
Vertel…is dit dalk die ou wat homself opgehang het by die stalle?Kyk,daardie werkers het ons omtrent getrakteer op spookstories…dis wat die naweek so ontsettend lekker gemaak het!
5 mooi kilometers! Ek weet ni of ek so ver sal maak ni.
Oktober 27, 2015 om 7:28 vm
Doen dit rustig. Stap ‘n entjie, rus ‘n bietjie, drink by iemand tee, stap nog…
Oktober 27, 2015 om 7:29 vm
Dis omtrent hoërskool toe en terug. Maak dit ‘n daguitstappie!
Ek het eitlik dadelik gedink aan die pad tussen my twee strrandplekke. Dit is 4 Km. Ek kan nog 1 verder stap tot halfpad by die vuuurtoring MAAAAR: HOE KOM EK TERUG???? NIE te voet nie!! en my man is in timbucktoe( sp??)
Miskien moet ek die BD ding oorweeg….
Dis opdraend. Reel met Suria om jou te kom haal.
Of ry met jou kar tot 2,5 km van ern huis af. Stap huis toe en terug. Mooi omgewing. Lekker plat.
Oktober 27, 2015 om 7:48 vm
Dis so pragtig waar jy gaan stap het!
Dit lyk nie of jy die wwwp5k tag reg aan gesit het nie (of wys jou tags nie op jou posts nie). Skree as jy nie weet hoe om tags by te sit nie. Dis ‘n baie handige manier om meer voete op jou blad te kry. WP en google werk mooi saam as die tags orals is.
Oktober 27, 2015 om 7:49 vm
Dankie. Ek sal gaan kyk. Ek tag darem gewoonlik reg. Ek waardeer altyd hulp. 🙂
Oktober 27, 2015 om 7:55 vm
Die skakel wat ek getag het, was na die WordPress een wat dit aankondig. Ek sal beide tag. Groete
Oktober 28, 2015 om 3:53 nm
Mens noem dit eintlik “link” as jy na ‘n spesifieke artikel ‘n skakel in sit en tag as jy woorde aanheg wat beskryf waaroor die artikel of stuk gaan. Dan wys dit onder saam met “This entry was posted in Overberg, Verskeidenheid Onderwerpe” ook bv Tags: WWWP5k, stap, plaas. As jy dan vir die WWWP5k na wordpress.com/tag/wwwp5k gaan sal jy almal se posts oor die onderwerp sien.
As jy ‘n nuwe post maak of ‘n ou een wysig is daar links van waar jy tik tags and categories en dan
Jy tik dan net daar jou woorde met ‘n enter of komma tussen elke nuwe “tag”.
Dis bietjie moeite, maar google is gek oor tags 🙂
Oktober 28, 2015 om 3:55 nm
Oktober 28, 2015 om 4:02 nm
Plesier. Dit het my self lank geneem om daai een te leer en dit het ‘n reuse verskil gemaak aan die hoeveelheid verkeer wat ek gekry het.
Oktober 28, 2015 om 4:04 nm
O, ek maak wel van Tags gebruik. Ek het nie besef dit verskyn onderaan hulle post nie. Ek het altyd verstaan as jy dit “link” soos ek “tag” noem, dan verskyn dit onderaan. Ek het dit nou verander. Baie dankie vir jou raad.
Oktober 28, 2015 om 4:06 nm
Wow! Ek het nou in die oorspronklike post op die WWWp5k gekliek en SOWAAR BY MY POS UITGEKOM. Dankie! 🙂
Oktober 27, 2015 om 11:16 vm
Ek sal maklik 5 km stap tussen sulke pragtige lande en berge. Wat ‘n mooi omgewing! Is dit darm veilig Toortsie? Hier in ons plaasomgewings kan jy nie meer sommer net so alleen gaan stap in die Limpopo nie. Dis jammer …
Oktober 27, 2015 om 11:21 vm
Ek sien geen mens nie.
In die verlede het ek langs die pad gestap, maar deesdae stap ek meer veldlangs. Eintlik, as ek padlangs stap, kom daar die meeste kere nie eers een voertuig verby nie. Maar sekere tye van die jaar ry daar baie vreemde karre, dan bly ek eerder daar weg.
Oktober 27, 2015 om 12:56 nm
Nou goed Toorts….. hier is my 5km. Omdat ek sooooooooo ontsettend moeg raak, en die krag sommer soos ‘n kraan wat jy oopdraai uit my uitvloei, het my man besluit ons gaan elke middag ‘n entjie stap. Ons is Rademeyers toe… ‘n natuurreservaat hier naby ons. ‘n Entjie gestap, en woerts weg is my krag…. soos in weg. Met groot gesukkel is ons terug by kar. Volgende dag dieselfde storie. Na vyf minute se stap, en ek gaan sit kaplaks op die grond sonder enige energie om my terug te kry by kar. Besluit ons gaan Rademeyers vir eers los, en sommer pad op stap totdat ek sterker is. Omtrent 75 meter gestap, gebeur dieselfde ding….. energie net weg, en ek sak neer. Daarom was ek hartspesialis toe…. en het hulle al die toetse gedoen. So nee, ek gaan nie die 5km uitdaging aanvaar nie…. nie eers hop-hop of kruip-kruip nie. 🙂
Oktober 27, 2015 om 1:05 nm
Lyk my jy doen ‘n aflos 5 km. Jy’s verskoon. 🙂 net-net
Oktober 27, 2015 om 2:23 nm
Mooi wêreld. Ek lief jou hond. Myne moet ek elke dag vir ‘n kilometer of wat saamdra – dis sy oefening! – wanneer ons gaan stao.
Oktober 27, 2015 om 2:32 nm
Gelukkig loop myne nog self. 🙂
Oktober 27, 2015 om 8:07 nm
*fluister* dit lyk na ‘n nagmars?
Oktober 27, 2015 om 8:09 nm
*fluister* amper so iets. 🙂 Mooiste tyd van die aand as al die voëls begin regmaak vir die aand.
Oktober 27, 2015 om 10:36 nm
Jy’s baie gelukkig om so in die mooie natuur te kan stap.
Oktober 27, 2015 om 10:46 nm
O ja. Ek is nie een vir ‘n gym nie en voel ook gou vasgedruk. Dit doen my goed om buite te kom. Ek hoop dat ek dit nog vir baie lank sal kan doen.
Oktober 28, 2015 om 3:39 vm
Die kraanvoels was darem n wonderlike beloning vir jou moeite, Toortsie!
Oktober 28, 2015 om 6:42 vm
Hulle twee wei altyd op daardie land. So mooi.
Oktober 28, 2015 om 7:40 nm
Okei, jy het my nou aangesteek. Vir jou straf kan jy gaan kyk na my staptog op my blog https://hesterleynel.wordpress.com/2015/10/28/automattics-worldwide-wp-5k-2015-we-went-walkabout/
Oktober 28, 2015 om 7:57 nm
straf? Hoe verstaan ek jou nou?
349,328 ste persoon wat hier inloer! Baie dankie en welkom! Hoop jy loer weer in.